Veľké Kapušany

Veľké Kapušany () sú mesto na Slovensku ležiace v Košickom kraji. Je významným centrom mikroregiónu Použie.

Polohopis 
Mesto leží vo Východoslovenskej nížine medzi riekami Uh, Latorica a Laborec a je centrom novodobého mikroregiónu Použie. Prechádzajú ním cesty II/552 a II/555, ako aj železničná trať Bánovce nad Ondavou – Veľké Kapušany, s ktorou súbežne vedie širokorozchodná trať na Ukrajinu. Mesto leží  juhovýchodne od Michaloviec,  východne od Trebišova,  severne od Kráľovského Chlmca a  juhozápadne od Užhorodu.

Vodné toky 
Južne od Veľkých Kapušian tečie rieka Latorica. Táto rieka predstavuje hranicu medzi okresmi Michalovce a Trebišov.

Symboly mesta 
Erb mesta tvorí červený štít pod dvoma zlatými krížikmi a zlatý polmesiac spolu s hviezdou. Farbami mesta sú červená a žltá.

Obyvateľstvo 
Podľa sčítania obyvateľstva z roku 2001 tvorí obyvateľstvo mesta podľa národnosti 56,98% Maďarov, 35,92 % Slovákov, 4,32 % Rómov a iných. Obyvateľstvo je prevažne rímskokatolícke (49,46 %) a gréckokatolícke (12,3 %) a 4,59 % občanov je bez vyznania.

Kultúra a zaujímavosti

Pamiatky 
 Reformovaný kostol, jednoloďová barokovo-klasicistická stavba s polygonálnym záverom a predstavanou vežou, z roku 1787. Obnovou prešiel v roku 1922 a 1950. Zaklenutý je plytkými krížovými klenbami. Zariadenie kostola pochádza z prvej polovice 20. storočia. Na východnej stene je osadená pamätná tabuľa miestneho rodáka spisovateľa Jánosa Erdélyiho z roku 1894. Fasády sú členené polkruhovo ukončenými oknami so šambránami. Veža vyrastajúca zo štítového priečelia je členená lizénovými rámami, má nárožné zaoblenia a je ukončená korunnou rímsou s terčíkom s hodinami a barokovou helmicou. 

 Rímskokatolícky kostol sv. Šimona a Júdu, jednoloďová klasicistická stavba so segmentovým ukončením presbytéria a vežou tvoriacou súčasť jej hmoty, z roku 1807. Úpravami prešiel na konci 19. storočia. Interiér je zaklenutý pruskými klenbami. Nachádza sa tu neoklasicistický hlavný oltár sv. Šimona a Júdu s obrazom zo začiatku 19. storočia a kazateľnica z doby vzniku kostola. Kostol má hladké fasády so segmentovo ukončenými oknami. Veža vyrastá zo štítového priečelia vo forme rizalitu, členená je pilastrami a ukončená korunnou rímsou s terčíkom s hodinami a ihlancovou helmicou. 

 Reformovaný kostol v časti Veškovce, jednoloďová neoklasicistická stavba s polygonálnym záverom a predstavanou vežou, z polovice 19. storočia. Obnovou prešiel po poškodení počas druhej svetovej vojny v rokoch 1956-1957. Interiér je plochostropý. Fasády sú členené lizénami a polkruhovo ukončenými oknami so šambránami. Veža je členená lizénovými rámami a ukončená ihlancovou helmicou. 
 Gréckokatolícky chrám blahoslaveného hieromučeníka Petra Pavla Gojdiča

Múzeá 
V meste sa nachádza Mestské Múzeum, ktoré vzniklo v decembri 2002. Nachádza sa v Kultúrnom centre Junior. Stálu expozíciu tvoria: obydlia a bývanie, domáce a poľnohospodárske náradia a nástroje, predstavenie remesiel – kováčstvo, tkáčstvo, včelárstvo, hrnčiarstvo, obuvníctvo.

Školstvo

Materské školy 
 Detské jasle
 Materská škola P. O. Hviezdoslava
 Materská škola s vyučovacím jazykom maďarským

Základné školy 
 Základná škola P.O.Hviezdoslava
 Základná škola s vyučovacím jazykom maďarským J. Erdélyiho
 Špeciálna základná škola internátna
 Základná umelecká škola
 Centrum voľného času

Stredné školy 
 Gymnázium
 Stredná poľnohospodárska škola
 Stredné odborné učilište energetické SEP

Centrum voľného času 
 Centrum voľného času Veľké Kapušany –

Šport 
 Futbalový klub FaKapi Veľké Kapušany
 Šachový klub ENERGETIK Veľké Kapušany
 Mestský klub stolného tenisu Veľké Kapušany
 Volejbalový klub Veľké Kapušany
 Tenisový klub – Delfin Veľké Kapušany
 LK Nimród Veľké Kapušany: Ľukostreľba – terénna, lovecká
 TK ENEGETIK – tanečný šport
 Mestský bežecký klub Veľké Kapušany
 Mestský florbalový klub – FBK Veľké Kapušany
športový klub KALOKAGATHIA

Galéria

Osobnosti mesta

Rodáci 

 János Erdélyi (* 1814 – † 1868), maďarský spisovateľ, kritik, filozof a etnograf

Partnerské mestá 
  Elek, Maďarsko
  Sebiş, Rumunsko
  Radymno, Poľsko
  Svaljava, Ukrajina

Referencie

Externé odkazy 
 Oficiálna stránka mesta

Pozri aj 
 Zoznam kultúrnych pamiatok vo Veľkých Kapušanoch

Iné projekty 

 
Okres Michalovce
Mestá na Slovensku